Diari Oficial de la Generalitat Valenciana


Sumari del DOGV 4074, del 29-08-2001 (2001/8568)

ORDRE de 27 de juliol de 2001, de la Conselleria d'Economia, Hisenda i Ocupació, en virtut de la qual s'aclareixen diversos aspectes relatius a l'Ordre de 31 de maig del 2001, de la Conselleria d'Economia Hisenda i Ocupació, per la qual s'estableixen ajudes prèvies a la jubilació de treballadors i treballadores residents a la Comunitat Valenciana, per a l'exercici 2001.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4074

Data del DOGV
:   29-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8568


Data del document
:   27-07-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda pública
    * jubilació anticipada

ORDRE de 27 de juliol de 2001, de la Conselleria d'Economia, Hisenda i Ocupació, en virtut de la qual s'aclareixen diversos aspectes relatius a l'Ordre de 31 de maig del 2001, de la Conselleria d'Economia Hisenda i Ocupació, per la qual s'estableixen ajudes prèvies a la jubilació de treballadors i treballadores residents a la Comunitat Valenciana, per a l'exercici 2001. [2001/8568]
  
Preàmbul
  
Publicada en el Diari Oficial de la Generalitat Valenciana número 4.023, de 18 de juny, l'Ordre de 31 de maig de 2001 de la Conselleria d'Economia, Hisenda i Ocupació, per la qual s'estableixen ajudes prèvies a la jubilació de treballadors i treballadores residents a la Comunitat Valenciana, per a aquest exercici, s'ha advertit l'existència d'un error en la redacció de l'últim paràgraf de l'article 12 i una contradicció quant als límits que han d'aplicar-se en la concessió d'ajudes, quan els expedients els promoguen directament els treballadors o els seus representants.
  
En virtut d'això; a fi d'aclarir les contradiccions advertides, i en ús de les facultats atribuïdes per l'article 35 de la Llei 5/1983, de 30 de desembre, i l'article 47.11 del Text Refós de la Llei d'Hisenda Pública de la Generalitat Valenciana,
  
Ordene
  
Article únic
  
Es corregeix la redacció de l'últim paràgraf de l'article 12 de la citada Orde de 31 de maig de 2001, que haurà de dir:
  
«Els plans avant citats, en el cas que hagen sigut subscrits en exercicis anteriors, hauran de desplegar els seus efectes en l'exercici de 2001 i posteriors en un percentatge superior al quaranta per cent.»
  
S'afegeix un tercer paràgraf a l'article 13 de l'Ordre de 31 de maig de 2001, segons el següent tenor literal:
  
«En el cas que els plans hagueren sigut concertats pels treballadors o els seus representants, els anteriors límits no seran d'aplicació i serà suficient que els treballadors hagen aportat la totalitat de la indemnització legal que corresponga com a conseqüència de l'extinció dels contractes de treball al pla de prejubilació subscrit.»
  
Disposició final
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 27 de juliol de 2001
  
El conseller d'Economia, Hisenda i Ocupació,